Διαγωνισμός Τραγουδιού Eurovision 2019

Ο Διαγωνισμός Τραγουδιού Eurovision 2019 ήταν ο 64ος Διαγωνισμός Τραγουδιού της Eurovision. Διεξήχθη στο Τελ Αβίβ του Ισραήλ μετά από τη νίκη της χώρας στον διαγωνισμό του 2018 στη Λισαβόνα της Πορτογαλίας, με την Netta και το τραγούδι "Toy". Αυτή ήταν η τρίτη φορά που ο διαγωνισμός διεξήχθη στο Ισραήλ μετά το  και το . Ο διαγωνισμός έλαβε χώρα στο Expo Tel Aviv και αποτελούνταν από δύο ημιτελικούς στις 14 και 16 Μαΐου 2019 και τον τελικό στις 18 Μαΐου 2019. Τα τρία ζωντανά σόου παρουσιάστηκαν από τους Erez Tal, Bar Rafaeli, Assi Azar και Lucy Ayoub.

Σαράντα μία χώρες συμμετείχαν στον διαγωνισμό με την  και την  να απουσιάζουν.

Νικήτρια χώρα αναδείχθηκε η , με τον Duncan Laurence και το τραγούδι "Arcade", γραμμένο από τον Laurence, τον Joel Sjöö και τον Wouter Hardy. Αυτή ήταν η πέμπτη νίκη της Ολλανδίας, μετά τις νίκες της χώρας το , το , το  και το . Ήταν ο δεύτερος διαγωνισμός από την επαναφορά των επιτροπών το 2009 στον οποίον η νικήτρια χώρα δεν κέρδισε ούτε το televoting, το οποίο κέρδισε η Νορβηγία με το τραγούδι "Spirit in the Sky" των KEiiNO, αλλά ούτε την ψηφοφορία των επιτροπών, που κέρδισε η Βόρεια Μακεδονία με το τραγούδι Proud της Ταμάρα Τοντέβσκα. Η Ιταλία, η Ρωσία, η Ελβετία και η Σουηδία ήταν οι άλλες τέσσερις χώρες που κατέληξαν στο Top 5. Λίγο χαμηλότερα στην κατάταξη, η  και ο , πέτυχαν την καλύτερη θέση που έχουν βγει, καταλήγοντας στην έβδομη και δέκατη ένατη θέση αντίστοιχα. Αυτή ήταν η πρώτη φορά που η Βόρεια Μακεδονία βγήκε στο Top 10 από τότε που συμμετείχαν για πρώτη φορά, το .

Τοποθεσία 

Ο διαγωνισμός του 2019 διεξήχθη στο Ισραήλ για τρίτη φορά, μετά το 1979 και το 1999, έπειτα από τη νίκη της χώρας το 2018 με τη Netta Barzilai και το τραγούδι "Toy".

Χώρος διεξαγωγής 

Ο διαγωνισμός διεξήχθη στο Κτίριο 2 (Bitan 2) του Expo Tel Aviv, το οποίο έχει χωρητικότητα 7.300 άτομα και εγκαινιάστηκε τον Ιανουάριο του 2015. Το συνεδριακό κέντρο, το οποίο βρίσκεται στην Λεωφόρο Rokach στο βόρειο Τελ Αβίβ, χρησιμοποιείται για διαφόρων ειδών εκδηλώσεις όπως συναυλίες, εκθέσεις και συνέδρια. Το Συνεδριακό Κέντρο διαθέτει συνολικά, δέκα αίθουσες και έναν μεγάλο εξωτερικό χώρο συμπεριλαμβανομένου ενός θεματικού πάρκου. Το Κτίριο 2 φιλοξένησε το Ευρωπαϊκό Πρωτάθλημα Τζούντο από τις 26 έως τις 28 Απριλίου 2018.

Επιλογή πόλης και χώρου διεξαγωγής 

Μετά τη νίκη της, η Netta ανακοίνωσε, όπως και ο πρωθυπουργός του Ισραήλ, Μπενιαμίν Νετανιάχου, πως ο επόμενος διαγωνισμός θα διεξαχθεί στην Ιερουσαλήμ, ωστόσο αυτό δεν είχε επιβεβαιωθεί ακόμα από την Ευρωπαϊκή Ραδιοτηλεοπτική Ένωση (EBU) και τον Δημόσιο Ραδιοτηλεοπτικό Φορέα του Ισραήλ (KAN). Ο υπουργός οικονομικών της χώρας, Moshe Kahlon, δήλωσε και αυτός στην ισραηλινή εφημερίδα Maariv πως ο διαγωνισμός θα διεξαχθεί "μόνο στην Ιερουσαλήμ", και υπολόγισε πως θα κοστίσει γύρω στα 120 εκατ. Ισραηλινά Σέκελ (29 εκατ. ευρώ). Ο δήμαρχος της Ιερουσαλήμ, Nir Barkar, ανέφερε την Pais Arena και το Teddy Stadium ως πιθανούς χώρους διεξαγωγής. Ο Δήμος της Ιερουσαλήμ επιβεβαίωσε, επίσης, πως ο διαγωνισμός δεν θα γίνει στο International Convention Centre (το οποίο φιλοξένησε τους διαγωνισμούς του 1979 και 1999) λόγω του ότι έχει χωρητικότητα μόνο 3100 θεατών.

Στις 18 Ιουνίου 2018, ο πρωθυπουργός, Μπενιαμίν Νετανιάχου, δήλωσε πως το Ισραήλ θα τηρήσει τους κανονισμούς της EBU σχετικά με τους φορείς-μέλη, ώστε να μην επηρεαστεί η διοργάνωση του διαγωνισμού. Κατά την ίδρυση του KAN αποφασίστηκε πως το ειδησεογραφικό πρόγραμμα του καναλιού θα μεταφερθεί αργότερα σε ξεχωριστό ραδιοτηλεοπτικό φορέα, κάτι που παραβιάζει τους κανονισμούς της EBU, στους οποίους αναφέρεται πως κάθε φορέας-μέλος πρέπει να έχει δικό του ειδησεογραφικό πρόγραμμα.

Στις 19 Ιουνίου 2018, επιβεβαιώθηκε πως το Ισραήλ θα είναι η χώρα διεξαγωγής και στις 24 Ιουνίου 2018, ο KAN ξεκίνησε τη διαδικασία επιλογής πόλης διεξαγωγής. Στις 28 Ιουλίου 2018, ο Ισραηλινός υπουργός Michael Oren, ο οποίος είναι στενά συνδεδεμένος με τον πρωθυπουργό Νετανιάχου, δήλωσε πως η Ιερουσαλήμ δεν είχε τους πόρους για να φιλοξενήσει τον διαγωνισμό ενώ δήλωσε άλλη μια φορά πως το Τελ Αβίβ είναι πιθανότερο να επιλεχθεί ως διοργανώτρια πόλη. Λίγο αργότερα, άρχισαν να εμφανίζονται αναφορές πως η κυβέρνηση δεν έχει δώσει στον KAN την προκαταβολή των 12 εκατ. ευρώ που ζήτησε ο ραδιοτηλεοπτικός φορέας για την κάλυψη των εξόδων της διοργάνωσης, ενώ τελικά η συμφωνία για την πληρωμή πραγματοποιήθηκε μόλις στις 29 Ιουλίου 2018.

Έπειτα από εντάσεις μεταξύ του IBPC και της κυβέρνησης, μια συμφωνία μεταξύ των δύο πλευρών επετεύχθη και ως αποτέλεσμα ο KAN θα μπορέσει να δώσει στην EBU την εγγύηση των 12 εκατ. ευρώ, ενώ το Υπουργείο Οικονομικών θα πληρώσει τυχόν παραπάνω έξοδα. Ο δήμαρχος του Τελ Αβίβ ανακοίνωσε πως ο δήμος δέχεται να καλύψει τα έξοδα για τη χρήση του Συνεδριακού Κέντρου, σε περίπτωση που επιλεγεί ως χώρος διεξαγωγής.

Την εβδομάδα της 27ης Αυγούστου 2018, μια ομάδα της EBU καθώς και ο εκτελεστικός επόπτης του διαγωνισμού, Jon Ola Sand, επισκέφθηκαν τις υποψήφιες πόλεις στο Ισραήλ (Τελ Αβίβ, Ιερουσαλήμ και Εϊλάτ) για να επιθεωρήσουν τους υποψήφιους χώρους διεξαγωγής. Στις 30 Αυγούστου 2018, ο Sand δήλωσε σε συνέντευξη πως το Εϊλάτ δεν είναι πλέον υποψήφια πόλη, με το Τελ Αβίβ και την Ιερουσαλήμ να παραμένουν οι μόνες υποψήφιες πόλεις. Δήλωσε, επίσης, πως δεν υπάρχει καμία σοβαρή συζήτηση μεταξύ των ενεργών μελών/ραδιοτηλεοπτικών φορέων για να μποϊκοτάρουν τον διαγωνισμό, ενώ η απόφαση σχετικά με τη διοργανώτρια πόλη αναμένεται να παρθεί την επόμενη εβδομάδα.

Στις 13 Σεπτεμβρίου 2018, η EBU ανακοίνωσε πως ο διαγωνισμός θα διεξαχθεί στο Τελ Αβίβ και συγκεκριμένα στο Expo Tel Aviv.

Υπόμνημα:
 Χώρος διεξαγωγής
 Υποψήφιες πόλεις

Άλλες τοποθεσίες 

Το Eurovision Village είναι η επίσημη περιοχή εκδηλώσεων στο Τελ Αβίβ κατά τη διάρκεια του διαγωνισμού. Στο Eurovision Village μπορεί κάποιος να παρακολουθήσει εμφανίσεις από τοπικούς καλλιτέχνες καθώς και τα τρία live σόου τα οποία θα μεταδίδονται από το Expo Tel Aviv. Βρίσκεται στο Πάρκο Charles Clore στο Τελ Αβίβ από τις 12 έως τις 18 Μαΐου 2019.

Το EuroClub είναι ο χώρος διεξαγωγής των επίσημων after-party, καθώς και ιδιωτικών συναυλιών από τους διαγωνιζόμενους. Σε αντίθεση με το Eurovision Village, η είσοδος στο EuroClub επιτρέπεται μόνο σε εγκεκριμένους φαν, αποστολές και δημοσιογράφους. Βρίσκεται στην Αποθήκη 11 του λιμανιού του Τελ Αβίβ και είναι ανοικτό από τις 11 έως τις 18 Μαΐου 2019.

Το Πορτοκαλί Χαλί και η Τελετή Έναρξης, όπου όλοι οι διαγωνιζόμενοι και οι αποστολές τους παρουσιάζονται μπροστά σε φαν και δημοσιογράφους διεξήχθη στην Πλατεία Χαμπιμά στο Τελ Αβίβ, στις 12 Μαΐου 2019 στις 19:00 (IDT), ενώ μετά ακολούθησε ένα μικρό event στο Charles Bronfman Auditorium.

Μορφή

Οπτικός σχεδιασμός 
Το σλόγκαν του διαγωνισμού, Dare to Dream, αποκαλύφθηκε στις 28 Οκτωβρίου 2018. Ο οπτικός σχεδιασμός που συνοδεύει το σλόγκαν, παρουσιάστηκε στις 8 Ιανουαρίου 2019 και αποτελείται από τρία τρίγωνα τα οποία σχηματίζουν ένα αστέρι. Πέρα από το κύριο λογότυπο, έχουν δημιουργηθεί και άλλες δύο εκδόσεις με διαφορετικά χρώματα. Το λογότυπο και το σλόγκαν δημιουργήθηκαν από το Studio Adam Feinberg.

Παρουσιαστές 
Στις 25 Ιανουαρίου 2019, ο KAN ανακοίνωσε ότι τέσσερις παρουσιαστές θα παρουσιάσουν τα τρία live σόου: οι τηλεοπτικοί παρουσιαστές Erez Tal και Assi Azar, οι οποίοι εργάζονται στο ισραηλινό κανάλι Keshet 12, το supermodel Bar Refaeli και η παρουσιάστρια του KAN, Lucy Ayoub, η οποία ανακοίνωσε και τους βαθμούς της ισραηλινής κριτικής επιτροπής το . Ο Tal και η Rafaeli θα είναι οι κύριοι παρουσιαστές, ενώ ο Azar και η Ayoub θα είναι παρουσιαστές στο green room.

Κλήρωση κατανομής στους ημιτελικούς 
Η κλήρωση για να προσδιοριστεί σε ποιο ημιτελικό θα συμμετάσχει η κάθε χώρα διεξήχθη στο Μουσείο Τέχνης του Τελ Αβίβ, στις 18:00 (EET) την Δευτέρα 28 Ιανουαρίου 2019. Οι 36 χώρες που θα περάσουν από την φάση των ημιτελικών είχαν κατανεμηθεί σε έξι δοχεία, με βάση το μοτίβο της ψηφοφορίας τους τα προηγούμενα έτη, όπως είχε υπολογιστεί από τον επίσημο συνεργάτη του διαγωνισμού για την ψηφοφορία, Digame. Η κατανομή σε δοχεία μειώνει την πιθανότητα να είναι χώρες που αλληλοψηφίζονται στον ίδιο ημιτελικό ενώ ανεβάζει το σασπένς κατά τη διάρκεια του σόου. Από την κλήρωση, αποφασίστηκε, επίσης, σε ποιον ημιτελικό θα προβληθεί το τραγούδι και θα ψηφίσει η κάθε μία από τις έξι χώρες που περνάνε κατευθείαν στον τελικό (η διοργανώτρια χώρα  και οι Big 5: , , ,  και ). Η τελετή παρουσιάστηκε από τις παρουσιάστριες του διαγωνισμού Assi Azar και Lucy Ayoub και περιλάμβανε επίσης, την παράδοση των Εμβλημάτων της Διοργανώτριας Πόλης της Eurovision από τον αντιδήμαρχο της Λισαβόνας, Duarte Cordeiro (διοργανώτρια πόλη του προηγούμενου διαγωνισμού) στον δήμαρχο του Τελ Αβίβ, Ron Huldai.

Ψηφοφορία 
Στις 30 Μαρτίου 2019, η EBU ανακοίνωσε πως η παρουσίαση του αποτελέσματος του televoting κατά τη διάρκεια του τελικού θα αλλάξει για πρώτη φορά μετά την εισαγωγή του τρέχοντος συστήματος παρουσίασης της ψηφοφορίας το 2016. Η παρουσίαση των ψήφων των κριτικών επιτροπών θα παραμείνει ίδια με ένα άτομο για κάθε χώρα να ανακοινώνει ζωντανά το τραγούδι που πήρε 12 βαθμούς από την εκάστοτε κριτική επιτροπή. Ωστόσο, το αποτέλεσμα του televoting θα ανακοινώνεται με βάση την κατάταξη των κριτικών επιτροπών, ξεκινώντας από τη χώρα με τους λιγότερους βαθμούς.

Opening και interval acts 
Στις 16 Μαΐου 2019, επιβεβαιώθηκε από την EBU πως η γνωστή Αμερικανίδα τραγουδίστρια Madonna θα ερμηνεύσει το "Future" μαζί με τον Quavo και το "Like a Prayer" κατά τη διάρκεια του τελικού. Στις 15 Απριλίου 2019, η EBU ανακοίνωσε επιπλέον πληροφορίες σχετικά με τα opening και τα interval acts του διαγωνισμού. Στην έναρξη του πρώτου ημιτελικού, η Netta Barzilai τραγούδησε το νικητήριο τραγούδι "Toy". O πρώτος ημιτελικός περιλάμβανε επίσης, την Dana International με το "Just the Way You Are". Ο δεύτερος ημιτελικός περιλάμβανε τους Shalva band με το τραγούδι "Million Dreams" και τον μάγο και ταχυδακτυλουργό Lior Suchard. Ο τελικός θα περιλαμβάνει έξι πρώην συμμετέχοντες του διαγωνισμού: την Conchita Wurst με το τραγούδι "Heroes", τον Μονς Σέλμερλεβ με το "Fuego", την Ελένη Φουρέιρα με το "Dancing Lasha Tumbai", τη Verka Serduchka με το "Toy", την Gali Atari με το "Hallelujah" και τη Netta Barzilai με το "Nana Banana". Η έναρξη του τελικού θα περιλαμβάνει τη Netta Barzilai, τη Dana International με το "Diva" και το "Tel Aviv", τον Nadav Guedj με το "Golden Boy" και την Ilanit. Ο Idan Raichel θα ερμηνεύσει το "Bo’ee – Come to Me" μαζί με τους είκοσι έξι φιναλίστ, ενώ η Ισραηλινή ηθοποιός και μοντέλο, Gal Gadot, θα εμφανιστεί επίσης, στον τελικό.

Συμμετέχουσες χώρες 

Η EBU ανακοίνωσε στις 7 Νοεμβρίου 2018 πως σαράντα δύο χώρες θα συμμετείχαν στον διαγωνισμό, με την  να είναι απούσα για πρώτη φορά μετά το , λόγω οικονομικών δυσκολιών.

Στις 27 Φεβρουαρίου 2019, η Ουκρανία ανακοίνωσε πως θα αποχωρήσει από τον διαγωνισμό. Αυτό είχε ως συνέπεια, ο αριθμός των συμμετεχόντων να μειωθεί σε σαράντα ένα.

Στις 6 Μαρτίου 2019, η EBU επιβεβαίωσε πως η  θα συμμετέχει για πρώτη φορά με το νέο της όνομα, αντί για το Πρώην Γιουγκοσλαβική Δημοκρατία της Μακεδονίας, το οποίο χρησιμοποιούσε η χώρα από την πρώτη της συμμετοχή, το .

Καλλιτέχνες που επιστρέφουν 
Στον διαγωνισμό θα λάβουν μέρος, πέντε καλλιτέχνες, οι οποίοι συμμετείχαν στο παρελθόν ως κύριοι τραγουδιστές για τις ίδιες χώρες. Δύο από αυτούς συμμετείχαν το  – ο Sergey Lazarev εκπροσώπησε τη  με το τραγούδι "You Are the Only One", νικώντας τον πρώτο ημιτελικό και καταλαμβάνοντας την τρίτη θέση στον τελικό, ενώ ο Serhat εκπροσώπησε τον  με το τραγούδι "I Didn't Know", το οποίο κατέλαβε τη δωδέκατη θέση στον πρώτο ημιτελικό. Ο Joci Pápai εκπροσώπησε την  το , με το τραγούδι "Origo", το οποίο κατέληξε όγδοο στον τελικό. Η Tamara Todevska εκπροσώπησε τη  (τότε ΠΓΔΜ) το , μαζί με τους Vrčak & Adrian και το τραγούδι "Let Me Love You", το οποίο κατέλαβε τη δέκατη θέση στον δεύτερο ημιτελικό. Επίσης, ήταν στα φωνητικά το  και το  για τον Toše Proeski και την Tijana Dapčević, αντίστοιχα. Η Nevena Božović εκπροσώπησε τη  το  ως μέλος των Moje 3 με το τραγούδι "Ljubav je svuda", το οποίο κατέληξε στην ενδέκατη θέση στον πρώτο ημιτελικό. Είχε, επίσης, εκπροσωπήσει τη χώρα στον  με το τραγούδι "Piši mi", το οποίο κατέλαβε την τρίτη θέση.

Επιπλέον, ο διαγωνισμός θα περιλαμβάνει έναν καλλιτέχνη ο οποίο παλαιότερα ήταν στα φωνητικά – ο Jurij Veklenko ήταν στα φωνητικά για τη  το  και το  – καθώς και προηγούμενους εκπροσώπους οι οποίοι θα είναι στα φωνητικά για τη δικιά τους ή κάποια άλλη χώρα. Mikheil Javakhishvili, εκπρόσωπος της  το  ως μέλος των Iriao, θα επιστρέψει στα φωνητικά για τον Oto Nemsadze. Ο Mikel Hennet, ο οποίος εκπροσώπησε την  το  ως μέλος των D'Nash θα είναι στα φωνητικά για τον Miki. Ο Stig Rästa, εκπρόσωπος της  το  μαζί με την Elina Born, θα επιστρέψει στα φωνητικά για τον Victor Crone. Ο Mladen Lukić, ο οποίος εκπροσώπησε τη  το 2018 ως μέλος των Balkanika θα είναι στα φωνητικά για τη Nevena Božović. Η Sahlene, η οποία εκπροσώπησε την Εσθονία το  θα είναι στα φωνητικά για το . Ήταν, επίσης στα φωνητικά για τη  το , τη  το  και την  το 2016. Ο Jacques Houdek, ο οποίος εκπροσώπησε την  το , θα είναι στα φωνητικά για τον Roko. Η Émilie Satt, η οποία εκπροσώπησε τη  το 2018 ως μέλος των Madame Monsieur θα είναι στα φωνητικά για τον Bilal Hassani. Η Destiny Chukunyere, η οποία κέρδισε τον , θα είναι στα φωνητικά για τη Michela.

1ος Ημιτελικός 
Ο 1ος ημιτελικός διεξήχθη στις 14 Μαΐου 2019 στις 22:00 . Δεκαεπτά χώρες συμμετείχαν στον 1ο Ημιτελικό. Η , η  και το  ψήφισαν σε αυτόν τον ημιτελικό. Η , η οποία είχε κληρωθεί να συμμετάσχει στο δεύτερο μισό του 1ου ημιτελικού, αποχώρησε από τον διαγωνισμό λόγω αμφισβητήσεων σχετικά με τον εθνικό της τελικό. Οι χώρες με επισήμανση προκρίθηκαν στον τελικό.

2ος Ημιτελικός 
Ο 2ος ημιτελικός θα διεξαχθεί στις 16 Μαΐου 2019 στις 22:00 IDT. Δεκαοκτώ χώρες θα συμμετέχουν στον 2ο Ημιτελικό. Η , το  και η  θα ψηφίσουν σε αυτόν τον ημιτελικό. Η  θα συμμετέχει στον 2ο ημιτελικό μετά από αίτημα του ελβετικού ραδιοτηλεοπτικού σταθμού SRS. Οι χώρες με επισήμανση προκρίθηκαν στον τελικό.

Τελικός 
Ο τελικός διεξήχθη στις 18 Μαΐου 2019 στις 22:00 IDT. Είκοσι έξι χώρες συμμετείχαν στον τελικό, ενώ ψήφισαν και οι 41 χώρες που συμμετέχουν στον διαγωνισμό.

Αναλυτική βαθμολογία

1ος Ημιτελικός

12 βαθμοί 
Οι χώρες σε έντονη γραφή έδωσαν το μέγιστο δυνατό αριθμό βαθμών, 24, στην αναφερόμενη χώρα (12 από τις Κριτικές Επιτροπές και 12 από το Televoting).

Κριτικές επιτροπές 
Παρακάτω είναι μια σύνοψη των 12 βαθμών που δόθηκαν από κάθε κριτική επιτροπή κατά τη διάρκεια του 1ου ημιτελικού:

Televoting 
Παρακάτω είναι μια σύνοψη των 12 βαθμών που δόθηκαν από το televoting κάθε χώρας κατά τη διάρκεια του 1ου ημιτελικού:

2ος Ημιτελικός

12 βαθμοί 
Οι χώρες σε έντονη γραφή έδωσαν το μέγιστο δυνατό αριθμό βαθμών, 24, στην αναφερόμενη χώρα (12 από τις Κριτικές Επιτροπές και 12 από το Televoting).

Κριτικές επιτροπές 
Παρακάτω είναι μια σύνοψη των 12 βαθμών που δόθηκαν από κάθε κριτική επιτροπή κατά τη διάρκεια του 2ου ημιτελικού:

Televoting 
Παρακάτω είναι μια σύνοψη των 12 βαθμών που δόθηκαν από το televoting κάθε χώρας κατά τη διάρκεια του 2ου ημιτελικού:

Τελικός

12 βαθμοί 
Οι χώρες σε έντονη γραφή έδωσαν το μέγιστο δυνατό αριθμό βαθμών, 24, στην αναφερόμενη χώρα (12 από τις Κριτικές Επιτροπές και 12 από το Televoting).

Κριτικές επιτροπές 
Παρακάτω είναι μια σύνοψη των 12 βαθμών που δόθηκαν από κάθε κριτική επιτροπή κατά τη διάρκεια του τελικού:

Televoting 
Παρακάτω είναι μια σύνοψη των 12 βαθμών που δόθηκαν από το televoting κάθε χώρας κατά τη διάρκεια του τελικού:

Άλλες χώρες 
Για να συμμετέχει μία χώρα στον Διαγωνισμό Τραγουδιού Eurovision, πρέπει να διαθέτει έναν εθνικό ραδιοτηλεοπτικό φορέα, που να είναι ενεργό μέλος της EBU και που να μπορεί να μεταδώσει τον διαγωνισμό μέσω του Eurovision Network. Η EBU έστειλε προσκλήσεις για τον διαγωνισμό σε όλα τα 56 ενεργά μέλη, καθώς και στην Αυστραλία, της οποίας ο ραδιοτηλεοπτικός φορέας είναι συνεργαζόμενο μέλος. Ο υπουργός Επικοινωνιών του Ισραήλ, Ayoob Kara, έχει στείλει προσκλήσεις και σε χώρες από τη Μέση Ανατολή και τη Βόρεια Αφρική, με τις οποίες το Ισραήλ έχει εντάσεις ή καθόλου διπλωματικές σχέσεις. Ο Kara επισήμανε την Τυνησία, την Σαουδική Αραβία καθώς και τα Ηνωμένα Αραβικά Εμιράτα. Η Τυνησία έχει δικαίωμα να συμμετάσχει στον διαγωνισμό αλλά δεν το έχει κάνει εξαιτίας νόμων που απαγορεύουν την προώθηση ισραηλινού περιεχομένου, ενώ οι αραβικές χώρες του Περσικού κόλπου, δεν διαθέτουν τηλεοπτικό φορέα-ενεργός μέλος της EBU.

Ενεργά Μέλη της EBU 
 – Παρά το γεγονός ότι η χώρα δεν συμμετέχει τα τελευταία 10 χρόνια, τοπικά ΜΜΕ ανέφεραν πως η Ραδιοφωνία Τηλεόραση της Ανδόρρας (RTVA) ακόμα ενδιαφέρεται να επιστρέψει στον διαγωνισμό, αλλά η αδυναμία του Πριγκιπάτου για τη διεξαγωγή εθνικού τελικού σε συνδυασμό με το κόστος αποθάρρυναν την RTVA από το να συμμετέχει. Για να μπορεί η RTVA να επιστρέψει θα πρέπει να λάβει χρηματοδότηση από την κυβέρνηση της Ανδόρρας. Στις 19 Μαΐου 2018, ανακοινώθηκε πως η Ανδόρρα δεν θα επιστρέψει το 2019.
 – Στις 25 Μαΐου 2018, η Ραδιοτηλεόραση της Βοσνίας και Ερζεγοβίνης (BHRT) ανέφερε πως δεν θα επιτραπεί στη χώρα να συμμετέχει μέχρι η EBU να άρει τις κυρώσεις που έχει επιβάλλει στον BHRT λόγω χρεών. Η χώρα συμμετείχε τελευταία φορά το .
 – Παρόλο που επιβεβαίωσαν την συμμετοχή τους για το 2019, η Βουλγαρική Εθνική Τηλεόραση (BNT) ανακοίνωσε στις 13 Οκτωβρίου 2018 ότι πολλά μέλη του φορέα που είχαν σχέση με τον διαγωνισμό έχουν μετακινηθεί σε άλλα project, ενώ στις 15 Οκτωβρίου ανακοίνωσαν πως η χώρα θα αποχωρήσει λόγω οικονομικών δυσκολιών.
 – Στις 21 Ιουλίου 2018, ο ραδιοτηλεοπτικός σταθμός του Λουξεμβούργου RTL Télé Lëtzebuerg (RTL) ανακοίνωσε ότι η χώρα δεν θα επιστρέψει στον διαγωνισμό. Η χώρα συμμετείχε τελευταία φορά το .
 – Στις 17 Αυγούστου 2018, ο τηλεοπτικός φορέας του κρατιδίου, Télé Monte-Carlo (TMC), ανακοίνωσε πως το Μονακό δεν θα επιστρέψει το 2019. Το κρατίδιο συμμετείχε τελευταία φορά το .
 – Στις 27 Φεβρουαρίου 2019, ο UA:PBC ανακοίνωσε την αποχώρηση της χώρας από τον διαγωνισμό. Παρ' όλα αυτά, η χώρα θα μεταδώσει κανονικά τον διαγωνισμό.
 – Στις 31 Μαΐου 2018, ο ραδιοτηλεοπτικός φορέας της Σλοβακίας, Rozhlas a televízia Slovenska (RTVS) ανακοίνωσε πως η χώρα δεν θα επιστρέψει το 2019, λόγω οικονομικών δυσκολιών.
 – Αφού ο Τούρκος πρωθυπουργός Binali Yıldırım δήλωσε σε μια συνέντευξη πως η χώρα δεν σκοπεύει να επιστρέψει στον διαγωνισμό, στις 4 Αυγούστου 2018, ο İbrahim Eren, γενικός διευθυντής του τουρκικού φορέα Türkiye Radyo ve Televizyon Kurumu (TRT) ανέφερε πως αυτή τη στιγμή, ο TRT δεν σκοπεύει να επιστρέψει στον διαγωνισμό για διάφορους λόγους, μεταξύ αυτών και η νίκη της Conchita για την Αυστρία το . Η χώρα συμμετείχε τελευταία φορά το .

Συνεργαζόμενα Μέλη της EBU 
 – Στις 22 Δεκεμβρίου 2017, υποστηρίχθηκε ότι το Κανάλι 31 είχε ολοκληρώσει τις διαπραγματεύσεις με την EBU, ώστε το Καζακστάν να μπορέσει να κάνει την πρώτη του εμφάνιση στην Eurovision το 2019. Ωστόσο, στις 23 Δεκεμβρίου 2017, η EBU ανέφερε στο Esctoday ότι: "Το Κανάλι 31 έχει όντως εκφράσει το ενδιαφέρον του για να γίνει μέλος της EBU και να συμμετάσχει στον Διαγωνισμό Τραγουδιού της Eurovision. Ωστόσο, εφόσον το Κανάλι 31 βρίσκεται έξω από την Ευρωπαϊκή Ραδιοτηλεοπτική Περιοχή και δεν είναι μέλος του Συμβουλίου της Ευρώπης, δεν είναι δυνατό να γίνει ενεργό μέλος της EBU". Στις 25 Ιουλίου 2018, ανακοινώθηκε ότι το Καζακστάν θα συμμετάσχει στον Παιδικό Διαγωνισμό Τραγουδιού Eurovision 2018, κάτι που κάνει το ντεμπούτο το 2019 πιθανό. Στις 30 Ιουλίου 2018, η EBU δήλωσε πως η απόφαση για τη συμμετοχή του Καζακστάν στη Junior Eurovision πάρθηκε από την Ομάδα Αναφοράς του διαγωνισμού, ενώ δεν σκοπεύουν να καλέσουν στον κύριο διαγωνισμό άλλα συνεργαζόμενα μέλη πέρα από την Αυστραλία. Στις 22 Νοεμβρίου 2018, ο Jon Ola Sand δήλωσε σε μια συνέντευξη τύπου πως "πρέπει να συζητήσουμε το αν μπορούμε να προσκαλέσουμε το Καζακστάν, το οποίο είναι συνεργαζόμενο μέλος, να συμμετάσχει στον Διαγωνισμό Τραγουδιού Eurovision, αλλά αυτό είναι μέρος μιας ευρύτερης συζήτησης στην EBU και ελπίζω να επιστρέψω σε αυτό το θέμα αργότερα." Ωστόσο, λίγο μετά ξεκαθάρισε πως το Καζακστάν δεν θα συμμετέχει το 2019.

Μη Μέλη της EBU 
 – Σύμφωνα με τους κανονισμούς της EBU, η συμμετοχή του Κοσόβου στον Διαγωνισμό Τραγουδιού της Eurovision 2018 θα είχε γίνει δυνατή χάρη στο γεγονός ότι η Πορτογαλία αναγνωρίζει το Κόσοβο ως κράτος. Η Ραδιοτηλεόραση του Κοσόβου (RTK) αποφάσισε να μην συμμετάσχει, ωστόσο μετέδωσε τον Διαγωνισμό Τραγουδιού της Eurovision 2018. Ο γενικός διευθυντής του RTK, Mentor Shala δήλωσε πως επιμένουν για ένταξή τους στην EBU και ελπίζουν να συμμετάσχουν το 2019. Αυτή τη στιγμή βρίσκονται σε συζητήσεις με την EBU. Η EBU θα διοργανώσει ψηφοφορία σχετικά με την ένταξη του Κοσόβου στην Ένωση ως ενεργό μέλος τον Ιούνιο 2019 και επιτρέποντας πιθανώς την πρώτη συμμετοχή της χώρας το 2020.
 – Στις 4 Νοεμβρίου 2017, ο 1 FL TV, εθνικός ραδιοτηλεοπτικός φορέας του Λίχτενσταϊν επιβεβαίωσε πως η χώρα σχεδιάζει να συμμετέχει το 2019 και ότι αυτή τη στιγμή βρίσκεται στη διαδικασία αίτησης για να γίνει μέλος της EBU και ότι "αυτή η διαδικασία καλύπτει όλες τις προϋποθέσεις". Επιπλέον ανέφεραν την πρόθεσή τους να επιλέξουν τη συμμετοχή τους μέσω εθνικού τελικού υπό την μορφή Liechtenstein Music Contest "ανοιχτού σε κάθε μουσικό είδος". Ωστόσο, στις 20 Ιουλίου 2018, η EBU δήλωσε πως ο 1 FL TV δεν είχε κάνει αίτηση για να γίνει ενεργό μέλος. Στις 26 Ιουλίου 2018, ο 1 FL TV επιβεβαίωσε πως το Λίχτενσταϊν δεν θα συμμετάσχει το 2019 λόγω του ξαφνικού θανάτου του κύριου σκηνοθέτη του σταθμού, Peter Kölbel.

Διεθνής αναμετάδοση και ψηφοφορία

Ανακοίνωση βαθμών 
Κάθε χρόνο, οι συμμετέχοντες ραδιοτηλεοπτικοί φορείς επιλέγουν ένα άτομο το οποίο θα ανακοινώσει τους 12 βαθμούς της χώρας την οποία εκπροσωπούν.

 – Monica Fabbri
 – Faiq Agayev
 – Andri Xhahu
 – Aram MP3 
 – Electric Fields
 – Philipp Hansa
 – David Jeanmotte
 – Julia Molkhou
 – Gaga Abashidze 
 – Barbara Schöneberger
 – Rasmussen 
 – Sinplus 
 – Gus G
 – Kelly Sildaru
 – Rylan Clark-Neal
 – Jóhannes Haukur Jóhannesson
 – Nieves Álvarez
 – Izhar Cohen 
 – Hovig 
 – Laura Rizzotto 
 – Maria Vasilevich
 – Andrius Mamontovas 
 – Ben Camille 
 – Alexander Rybak 
 – Emma Wortelboer
 – Mateusz Szymkowiak
 – Inês Lopes Gonçalves
 – Ilinca 
 – Ivan Bessonov 
 – Lea Sirk 
 – Eric Saade 
 – Christoffer Strandberg

Σχολιαστές 
Οι περισσότερες χώρες θα αναθέσουν σε κάποια άτομα τον σχολιασμό του διαγωνισμού είτε από το Τελ Αβίβ είτε από τις χώρες τους, με σκοπό να δίνουν διευκρινίσεις για τους καλλιτέχνες που συμμετέχουν και να εξηγούν διάφορες φάσεις του διαγωνισμού όπως η ψηφοφορία.

 – Lia Fiorio και Gigi Restivo (San Marino RTV και Radio San Marino, όλα τα σόου)
 – Murad Arif (iTV, όλα τα σόου)
 – Andri Xhahu (RTSH, RTSH Muzikë, Radio Tirana, όλα τα σόου)
 – Aram MP3 και Avet Barseghyan (Armenia 1 και Δημόσια Ραδιοφωνία της Αρμενίας, όλα τα σόου)
 – Myf Warhurst και Joel Creasey (SBS, όλα τα σόου)
 – Andi Knoll (ORF1, όλα τα σόου)
 – Γαλλικά: Maureen Louys και Jean-Louis Lahaye (La Une, όλα τα σόου)· Ολλανδικά: Peter Van de Veire (Eén, 1ος ημιτελικός και τελικός· Ketnet, 2ος ημιτελικός)
 – André Manoukian και Sandy Herebert (France 4, ημιτελικοί)· Stéphane Bern και André Manoukian (France 2, τελικός)
 – Peter Urban (Das Erste, One και Deutsche Welle, όλα τα σόου)
 – Helen Kalandadze και Gaga Abashidze (GPB 1, όλα τα σόου), Nodiko Tatishvili (GPB 1, τελικός)
 – Ole Tøpholm (DR1, όλα τα σόου)
 – Γερμανικά: Sven Epiney (SRF zwei, ημιτελικοί· SRF 1, τελικός) Γαλλικά: Bastian Baker (RTS, τελικός) Ιταλικά: Clarissa Tami και Sebalter (RSI La 2, 2ος ημιτελικός· RSI La 1, τελικός)
 – Γιώργος Καπουτζίδης και Μαρία Κοζάκου (ΕΡΤ2 και ΕΡΤ Sports HD, όλα τα σόου· Η Φωνή της Ελλάδας, 1ος ημιτελικός και τελικός)
 – Ρωσικά: Aleksandr Hobotov και Julia Kalenda (ETV+, όλα τα σόου)
 – Scot Mills και Rylan Clark-Neal (BBC Four, ημιτελικοί)· Graham Norton (BBC One, τελικός)· Ken Bruce (BBC Radio 2, τελικός)
 – Marty Whelan (RTÉ2, ημιτελικοί· RTÉ One, τελικός)· Neil Doherty και Zbyszek Zalinski (RTÉ Radio 1, 2ος ημιτελικός· RTÉ 2fm, τελικός)
 – Ισλανδικά: Gísli Marteinn Baldursson (RÚV, όλα τα σόου) Αγγλικά: Alex Elliott (RÚV 2, ημιτελικοί· RÚV.is, τελικός)
 – Tony Aguilar και Julia Varela (La 2, ημιτελικοί· La 1, τελικός)· Daniel Galindo (Radio 1, Radio 5, Radio Exterior, τελικός)
 – Sharon Taicher and Eran Zarachowicz (Kan 11, όλα τα σόου)
 – Federico Russo και Ema Stokholma (Rai 4, ημιτελικοί)· Federico Russo και Flavio Insinna (Rai 1, τελικός)· Ema Stokholma and Gino Castaldo (Rai Radio 1, τελικός)
 – Duško Ćurlić (HRT 1 και HR2, όλα τα σόου)
 – Ευρυδίκη και Τάσος Τρύφωνος (ΡΙΚ, όλα τα σόου)
 – Evgeny Perlin (Belarus-1 και Belarus 24, 1ος ημιτελικός)
 – Darius Užkuraitis (LRT televizija και LRT Radijas, όλα τα σόου)
 – Dražen Bauković και Tijana Mišković (TVCG 1 και TVCG SAT, όλα τα σόου)
 – Olav Viksmo-Slettan (NRK1, όλα τα σόου)· Ronny Brede Aase, Silje Nordnes and Markus Neby (NRK3, τελικός)· Ole-Christian Øen (NRK P1, τελικός)
 – Jan Smit και Cornald Maas (NPO 1, all shows)
 – Bogi Dallos και Freddie (Duna, όλα τα σόου)
 – Artur Orzech (TVP1 και TVP Polonia, όλα τα σόου)
 – José Carlos Malato και Nuno Galopim (RTP1 και RTP Internacional, όλα τα σόου)
 – Liana Stanciu και Bogdan Stănescu (TVR1, TVR HD και TVRi, όλα τα σόου)
 – Dmitry Guberniev και Olga Shelest (Russia-1 και Russia-1 HD, όλα τα σόου)
 – Duška Vučinić (RTS1, RTS HD και RTS Svet, 1ος ημιτελικός και τελικός)· Tamara Petković και Katarina Epštajn (RTS1, RTS HD και RTS Svet, 2ος ημιτελικός)· Nikoleta Dojčinović και Katarina Epštajn (Radio Beograd 1, τελικός)
 – Charlotte Perrelli και Edward af Sillén (SVT1, όλα τα σόου)· Carolina Norén και Björn Kjellman (SR P4, όλα τα σόου)
 – Libor Bouček (ČT2, ημιτελικοί· ČT1, τελικός)
 – Φινλανδικά: Mikko Silvennoinen και Krista Siegfrids (Yle TV2, όλα τα σόου)· Sanna Pirkkalainen και Toni Laaksonen (Yle Radio Suomi, ημιτελικοί)· Sanna Pirkkalainen και Sami Sykkö (Yle Radio Suomi, τελικός)· Σουηδικά: Johan Lindroos και Eva Frantz (TBA, όλα τα σόου)

Μη συμμετέχουσες χώρες 
 – Ewan Spence, Samantha Ross and Bernardo Pereira (WJFD-FM radio, τελικός)
 – TBA (Khabar Agency, όλα τα σόου)
 – Χωρίς σχολιασμό (Omni Television, όλα τα σόου, 6 ώρες καθυστέρηση)
 – Agron Krasniqi και Alma Bektashi (RTK, όλα τα σόου)
 – Timur Miroshnychenko (UA:First, όλα τα σόου)· Serhiy Prytula (STB, όλα τα σόου)
 – TBA (Radio_FM, τελικός)

Προσβασιμότητα 
Ο Tomer Levy, ένας φοιτητής του Πανεπιστημίου Μπεν Γκουριόν και απόφοιτος του προγράμματος ηγεσίας Edmond de Rothschild, κατέληξε σε μια συμφωνία με το Δημόσιο Ραδιοτηλεοπτικό Φορέα του Ισραήλ (KAN) για τη δημιουργία τριών livestream ώστε ο διαγωνισμός να είναι προσβάσιμος σε όσους περισσότερους τηλεθεατές γίνεται. Τα τρία livestream είναι διαθέσιμα στο κανάλι του KAN στο YouTube και στην ιστοσελίδα του φορέα κατά τη διάρκεια της ζωντανής μετάδοσης των δύο ημιτελικών και του τελικού. Τα τρία livestream απευθύνονται σε άτομα με προβλήματα ακοής, όρασης καθώς και άτομα με νοητικές αναπηρίες.

Διερμηνεία στη νοηματική γλώσσα 
Το livestream το οποίο περιλαμβάνει παράλληλη διερμηνεία για κωφά και βαρήκοα άτομα, παρέχεται από την ομάδα "Sign Now", της οποία αρχηγός είναι ο Levy. Για να κάνουν τον διαγωνισμό προσβάσιμο σε κωφά και βαρήκοα άτομα στο Ισραήλ, το live stream μεταδίδει τον διαγωνισμό με παράλληλη διερμηνεία στην Ισραηλινή Νοηματική γλώσσα. Επιπλέον, ο διαγωνισμός μεταδίδεται στο κανάλι Kan Educational με εβραϊκούς υπότιτλους στους τίτλους των τραγουδιών και των interval act. Τα ίδια τα τραγούδια δεν διαθέτουν υπότιτλους λόγω της πολιτικής της EBU, αλλά μεταφράζονται στη νοηματική από τους διερμηνείς Lee Dan, Shirit Cohen-koka, Maor Ben Zeev, Ella Okhotin και Shiri Ofir, οι οποίοι είναι μέλη της ομάδας.

Απλή γλώσσα 
Το τρίτο livestream σχεδιάστηκε για τηλεθεατές με νοητικές αναπηρίες από τον KAN σε συνεργασία με τη Shira Yalon-Chamovitz, η οποία είναι επικεφαλής του Ισραηλινού Ινστιτούτου για την Προσβασιμότητα Ατόμων με Νοητική αναπηρία, τον Agudat Ami και το Κολέγιο Ono Academic. Το livestream περιλαμβάνει την παράλληλη μετάφραση σε απλή γλώσσα. Κατά τη διάρκεια μιας συνέντευξης, η Yalon-Chamovitz εξήγησε τη διαδικασία, "Μεταφράζουμε σε πραγματικό χρόνο, σε απλή γλώσσα. Στη συγκεκριμένη περίπτωση θα μεταφράζουμε τα αγγλικά σε απλά και κατανοητά εβραϊκά."

Προβλήματα όρασης 
Το livestream για άτομα με προβλήματα όρασης δημιουργήθηκε από την Κεντρική Βιβλιοθήκη για Τυφλούς και Άτομα με Προβλήματα Όρασης. Κατά τη διάρκεια του livestream θα υπάρχει αναλυτική περιγραφή για οτιδήποτε συμβαίνει στο σόου.

Περιστατικά

Θρησκευτικές απαιτήσεις 
Στις 14 Μαΐου 2018 ο Yaakov Litzman, ηγέτης του ορθόδοξου κόμματος Agudat Yisrael και Υπουργός Υγείας του Ισραήλ, έστειλε μια επιστολή στον Υπουργό Τουρισμού, στον Υπουργό Επικοινωνιών και στον Υπουργό Πολιτισμού και Αθλητισμού, με την οποία ανέφερε ότι ο Διαγωνισμός Τραγουδιού της Eurovision δεν καταπατούσε τους θρησκευτικούς νόμους: “Στο όνομα εκατοντάδων χιλιάδων Ιουδαίων πολιτών από όλους του πληθυσμούς και τις κοινότητες, για τους οποίους το Σάμπατ είναι μέσα στις καρδιές τους, σας ζητώ, ήδη από τόσο νωρίς, προτού ξεκινήσει η παραγωγή και οι υπόλοιπες λεπτομέρειες της διοργάνωσης, να είστε αυστηροί και να εγγυηθείτε ότι αυτό το γεγονός δεν θα βλάψει την ιερότητα του Σάμπατ αλλά και να εργάζεστε με κάθε τρόπο ώστε να αποτρέψετε την βεβήλωση του Σάμπατ, όπως καθορίζει ο νόμος και το status quo”. Σύμφωνα με τον ιουδαϊκό θρησκευτικό νόμο, το Σάμπατ λαμβάνει χώρα πριν το ηλιοβασίλεμα την Παρασκευή το βράδυ μέχρι το βράδυ του Σαββάτου. Η μετάδοση του Διαγωνισμού Τραγουδιού το βράδυ του Σαββάτου, ο οποίος θα ξεκινήσει στις 22:00 τοπική ώρα, δεν τον επηρεάζει χρονικά. Ωστόσο, οι πρόβες την Παρασκευή το βράδυ και το απόγευμα του Σαββάτου θα μπορούσαν να παραβιάσουν το Σάμπατ. Παρόμοιες διαδηλώσεις είχαν πραγματοποιηθεί και στον Διαγωνισμό Τραγουδιού το 1999 που είχε φιλοξενηθεί ξανά στο Ισραήλ. Ο πρόεδρος της επιτροπής της EBU για τη Eurovision, Dr. Frank-Dieter Freiling, σημείωσε ότι ήταν ενημερωμένος για αυτές τις εντάσεις και ότι σχεδιάζει να βρει μια λύση μαζί με τον ραδιοτηλεοπτικό σταθμό του Ισραήλ. Οι Shalva Band, οι οποίοι θα είναι interval act στον 2ο ημιτελικό, αποχώρησαν από τον εθνικό τελικό του Ισραήλ, λόγω ανησυχιών που είχαν ότι θα πρέπει να τραγουδήσουν κατά τη διάρκεια του Σάμπατ σε περίπτωση που νικήσουν τον εθνικό τελικό.

Περιπτώσεις μποϊκοτάζ 
Λόγω του ότι ο διαγωνισμός θα πραγματοποιηθεί στο Ισραήλ, και αρχικά υπήρχαν φήμες ότι θα γίνει στην Ιερουσαλήμ, αρκετοί υποστηρικτές του κινήματος Boycott, Divestment and Sanctions (BDS) κάλεσαν τους ραδιοτηλεοπτικούς σταθμούς να μποϊκοτάρουν τον διαγωνισμό εξαιτίας της πολιτικής της χώρας όσον αφορά τους Άραβες κατοίκους της Δυτικής Όχθης και της Γάζας. Στους υποστηρικτές συμπεριλαμβάνονταν μέλη του αυστραλιανού Πράσινου κόμματος, του Sinn Féin, του Irish Alternative, του Αριστερού Κόμματος Σουηδίας καθώς και αρκετοί καλλιτέχνες όπως ο νικητής του , Charlie McGettigan. Ο ισλανδικός ραδιοτηλεοπτικός φορέας RÚV πραγματοποίησε συνάντηση για να συζητήσει ένα πιθανό μποϊκοτάζ ως απάντηση σε μια διαδικτυακή συλλογή 23.000 υπογραφών, αλλά τελικά ούτε ο RÚV ούτε κάποιος άλλος ραδιοτηλεοπτικός φορέας αποχώρησε από τον διαγωνισμό για μποϊκοτάζ.

Αρκετά περιστατικά υπήρξαν και σε εθνικούς τελικούς με μέλη του BDS να προκαλούν προβλήματα στη διεξαγωγή τους. Στον δεύτερο ημιτελικό του γαλλικού εθνικού τελικού, Destination Eurovision, μέλη του κινήματος ανέβηκαν παράνομα στη σκηνή κρατώντας πανό που υποστήριζαν το μποϊκοτάζ, ενώ εθνικοί τελικοί σε , , και  επίσης στοχοποιήθηκαν από διαδηλωτές έξω από τον χώρο διεξαγωγής οι οποίοι καλούσαν για μποϊκοτάζ. Η Ευρωπαϊκή Ραδιοτηλεοπτική Ένωση αργότερα έστειλε ειδικό μήνυμα στους ραδιοτηλεοπτικούς φορείς σχετικά με προφυλάξεις που μπορούν να λάβουν για να αποφευχθούν παρόμοια περιστατικά.

Στα τέλη Απριλίου 2019, πάνω από 100 διασημότητες, συμπεριλαμβανομένων των Stephen Fry και Sharon Osbourne υπέγραψαν μια κοινή δήλωση κατά του μποϊκοτάζ της Eurovision στο Ισραήλ.

Αποχώρηση της Ουκρανίας 
Κατά τη διάρκεια του εθνικού τελικού, ανακοινώθηκε πως ο ραδιοτηλεοπτικός φορέας είχε το δικαίωμα να μην ακολουθήσει την απόφαση των κριτικών επιτροπών και του ουκρανικού κοινού. Μετά τη νίκης της Maruv, αναφέρθηκε πως ο φορέας είχε στείλει στους μάνατζέρ της ένα συμβόλαιο, το οποίο απαιτούσε από την Maruv να ακυρώσει όλες τις προγραμματισμένες της συναυλίες στην Ρωσία ώστε να μπορέσει να εκπροσωπήσει την Ουκρανία. Της δόθηκαν, επίσης, 48 ώρες να υπογράψει το συμβόλαιο, αλλιώς θα επιλεγόταν άλλος καλλιτέχνης στη θέση της. Την επόμενη ημέρα, η Maruv αποκάλυψε πως το συμβόλαιο της απαγόρευε να έχει λόγο για τη σκηνική της παρουσία στον διαγωνισμό και να συνομιλήσει με οποιονδήποτε δημοσιογράφο χωρίς την άδεια του ραδιοτηλεοπτικού φορέα, ενώ την υποχρέωνε να υπακούει σε οποιαδήποτε παράκληση του φορέα. Αργότερα, ο φορέας δημοσίευσε μια δήλωση η οποία εξηγούσε κάθε όρο του συμβολαίου. Σε περίπτωση που υπέγραφε το συμβόλαιο και δεν τηρούσε κάποιον από τους όρους θα της επιβαλλόταν πρόστιμο 2 εκατομμυρίων γρίβνα (65.500€). Η Maruv δήλωσε, επίσης, πως ο φορέας δεν θα της έδινε καμία οικονομική αποζημίωση για τη συμμετοχή της στον διαγωνισμό και ούτε θα πλήρωνε για το ταξίδι στο Τελ Αβίβ.

Στις 25 Φεβρουαρίου 2019, και η Maruv αλλά και ο ραδιοτηλεοπτικός φορέας επιβεβαίωσαν πως η πρώτη δεν θα εκπροσωπήσει την Ουκρανία στο Ισραήλ λόγω αμφισβητήσεων με το συμβόλαιο και πως θα επιλεγόταν άλλος καλλιτέχνης. Οι Freedom Jazz που κατέλαβαν τη δεύτερη θέση στον εθνικό τελικό ανακοίνωσαν στις 26 Φεβρουαρίου 2019, πως αρνήθηκαν την πρόσκληση του φορέα να εκπροσωπήσουν τη χώρα, ενώ την επόμενη ημέρα έκαναν το ίδιο και οι Kazka, οι οποίοι κατέλαβαν την τρίτη θέση. Το περιστατικό έλαβε μεγάλες διαστάσεις καθώς υπήρξε κάλυψη από μεγάλα ειδησεογραφικά πρακτορεία συμπεριλαμβανομένων των The New York Times, The Washington Post, Billboard, The Daily Telegraph, The Independent, SBS World News, Irish Independent, Le Figaro, Cosmopolitan και ABC. Στις 27 Φεβρουαρίου 2019, ανακοινώθηκε πως η Ουκρανία δεν θα συμμετάσχει στον διαγωνισμό.

Πώληση εισιτηρίων 
Οι τιμές των εισιτηρίων για τον φετινό διαγωνισμό προκάλεσαν έντονη κριτική, τόσο εντός του Ισραήλ όσο και εκτός, με τους The Times of Israel να κάνουν λόγο για "πιθανότατα την πιο ακριβή Eurovision". Ορισμένοι από τους λόγους που οδήγησαν στην υψηλή τιμή των εισιτηρίων είναι το υψηλό κόστος ζωής στο Ισραήλ και το γεγονός ότι η κυβέρνηση της χώρας δεν χρηματοδοτεί τον διαγωνισμό. Επιπλέον, παρόλο που ο χώρος διεξαγωγής μπορεί να φιλοξενήσει μέχρι 10.000 άτομα, μόνο 7300 θέσεις έγιναν διαθέσιμες λόγω του μεγέθους της σκηνής, του τεχνικού εξοπλισμού και του εξοπλισμού ασφαλείας. Από αυτές τις 7300 θέσεις, 3.000 κρατήθηκαν για την EBU, αφήνοντας 4300 για τους θεατές.

Στις 3 Μαρτίου 2019, η πώληση των εισιτηρίων σταμάτησε εξαιτίας ανωμαλιών που εντοπίστηκαν από την Επιτροπή Παρακολούθησης του ισραηλινού ραδιοτηλεοπτικού φορέα KAN. Ισραηλινά ΜΜΕ ανέφεραν πως γινόταν παράνομη επαναπώληση εισιτηρίων για 2,5 φορές την αρχική τους τιμή. Ο υπουργός δημόσιας ασφάλειας του Ισραήλ, Gilad Erdan, διέταξε να διεξαχθεί έρευνα.

Στις 14 Μαρτίου 2019, ξανάρχισε η πώληση των εισιτηρίων. Σύμφωνα με τον KAN, έγινε ακύρωση 220 εισιτηρίων για το live show του τελικού τα οποία πουλήθηκαν παράνομα και τα οποία έγιναν διαθέσιμα ξανά για πώληση στο δεύτερο γύρο πώλησης εισιτηρίων.

Άλλα βραβεία

OGAE 
Ο OGAE (Organisation Générale des Amateurs de l'Eurovision) είναι ένας διεθνής οργανισμός που ιδρύθηκε το 1984 στη Savonlinna της Φινλανδίας από τον Jari-Pekka Koikkalainen. Ο οργανισμός αποτελείται από ένα δίκτυο με πάνω από 40 fan club της Eurovision στην Ευρώπη και σε όλο τον κόσμο και είναι μια μη κυβερνητική οργάνωση, μη πολιτική και μη κερδοσκοπική οργάνωση. Σε αυτό που έχει γίνει μια ετήσια παράδοση για τα fan club του OGAE, μια δημοσκόπηση είναι ενεργή πριν την διεξαγωγή του Διαγωνισμού Τραγουδιού της Eurovision και επιτρέπει στα μέλη να ψηφίζουν τα αγαπημένα τους τραγούδια.

Επίσημο album 

To Eurovision Song Contest: Tel Aviv 2019 είναι το επίσημο μουσικό album του διαγωνισμού από την EBU και δημοσιευμένο από τη Universal Music Group ψηφιακά στις 12 Απριλίου 2019 και σε φυσική μορφή στις 26 Απριλίου 2019. Στο album περιλαμβάνονται όλα τα 41 τραγούδια που συμμετέχουν στον διαγωνισμό.

Charts

Δείτε επίσης 
 Παιδικός Διαγωνισμός Τραγουδιού Eurovision 2019
 Διαγωνισμός Χορωδίας Eurovision 2019
 Διαγωνισμός Τραγουδιού Eurovision Ασίας 2019
 Διαγωνισμός Νέων Χορευτών Eurovision 2019

Σημειώσεις και παραπομπές

Σημειώσεις

Παραπομπές

Εξωτερικοί σύνδεσμοι 
 

Eurovision